
Periòdic de comunicació 
popular de Sants i barris veïns 

4.000 exemplars | Distribució gratuïta 


Pàg.4 

l’economia col·laboxativa: 

o pxocomú i cooperativa, o 

nou capitalisme desregulat 

Desenvolupar una nova econo¬ 
mia solidaria de plataformes 
er frenar els nous models de 
estrucció de les condicions de 
vida digne. 


Pàg.5 

20 anys de lluites 

El CSA fa 20 anys el 10 de maig, 
posant de manifest un conflic¬ 
te sobre la propietat privada i 
les palanques de canvi sorgi¬ 
des de les classes populars 


Pàg.12 

Entrevista 


Col·lectiu de THor- 
tet de La Farga 



La tuxistificació, en el punt de mira 

Entitats i col·lectius es mobilitzen per fer front a la pressió 
turística que pateixen els nostres barris. 

2 Opinió 


★ EDITORIAL 


LA PRECARITZACIO DEL TREBALL 

A quest mes dediquem TA Fons a la massificació turística, fenomen intrínsecament vinculat a la precarització laboral i al procés de mercantilizació 
global de Inexperiència. Per això, no ens oblidem del Primer de maig, el dia que commemorem els fets de Haymarket, a Chicago, el maig de 1886. 

Aquell any, lAmerican Federation of Trade and Labor Unions va impulsar un moviment de vagues arreu dels EUA per lluitar en tots aquells 
centres de treball on es neguessin a respectar la jornada de vuit hores. La ciutat on la vaga va ser més ferotge va ser Chicago, on 50.000 
persones estaven en vaga i 11.000 van marxar en processó durant vuit hores i es van aturar tots els trens i la majoria d’indústries. 

La solidaritat contra la violència policial, empresarial i dels mitjans de comunicació s’estengué a tot el món, i el moviment obrer respongué amb 
mobilitzacions a nombroses ciutats americanes i europees 

Avui, com ahir, el que més temen els funcionaris de la plutocràcia —inclosos els grans sindicats— és l’organització de les classes populars, la 
creació de mecanismes de suport deslligats dels interessos de les elits. L’organització i la lluita tenaç dels nostres avantpassats van permetre millorar 
les condicions en els centres laborals, emperò, avui, la precarietat ha penetrat en els racons més profunds del nostre ésser: com si no empènyer a la 
majoria de persones d’arreu del planeta a vendre la seva força i la seva vida social en un mercat que ens menysprea? Com si no empènyer a la majoria 
de persones d’arreu del planeta a tenir els mateixos gustos i interessos que les persones que ens subjuguen? Com si no generar les quotes de producti¬ 
vitat i rendiment d’avui dia? 

Així, tot i haver aconseguit millores en els centres laborals, l’escletxa entre els desitjós o l’horitzó d’expectatives i les capacitats materials, i les dis¬ 
posicions socials, és més profunda que mai. No érem rics, no ho som i no ho serem mai; no en el sentit monetari. La nostra riquesa són les nostres 
mans, la tenacitat, la solidaritat, la força generadora i creativa, l’experiència dels nostres avantpassats, la memòria i la intel·ligència col·lectiva que ens 
permeten sobreviure com a subjugats i, al mateix temps, possibiliten la contundència de les nostres accions polítiques per canviar el curs i l’equilibri 
de les nostres societats. 


★ MICROREFLEXIONS 



Solo un mundo en 
ruinas puede ser un 
reino de turistas” 


“Sants en venta” 


"Pis Turístic” 


Si vols col·laborar a la secció de 
microreflexions de La Burxa ho pots fer 
enviant la teva proposta al nostre twitter 
o bé fent-nos arribar fotos dels missatges 
que et trobes passejant pel barri a 
laburxa@gmail.com . Participa a La Burxa! 


★ MICRO OBERT Envia’ns el teu escrit a laburxa@gmail.com 

Torre Catalunya, el plaer és seu, i ni això 

Mireia Tortosa 


S ona de fons un „water- 
melon man“ edulcorat, 
„chill out“ li diuen, massa 
correcte com per a rebo- 
licar cors o peus. La música, al 
restaurant Visual de Barcelona 
és per adormilar consciències, 
per relaxar-se després de 1‘estrés 
que genera formar part d'aquest 
sistema amb babeta lobotòmica 
inclosa. 

Ja fa cosa d'un mes, vaig lle¬ 
gir a una guia del barri de Sants 
sobre la existència d'un lloc al 
barri des d'on és podia veure 
Barcelona amb visió de pardal 
en 360° a la rodona, i vaja si es 
veu! I a més gratis! I no et po¬ 
sen cap problema per entrar, ni 
res. Això sí, sempre i quan vagis 
vestida com el codi mana i/o 


formes part del col·lectiu de tu¬ 
ristes rebenta ciutats o vingués 
de „convenció" (o et coles sub¬ 
tilment, com jo he fet, mirada 
al front i amb seguretat cap als 
ascensors, com quan vas a pixar 
a un bar d'aquests que tenen la 
estúpida norma de només dei¬ 
xar entrar als clients al water). 
A més també havia llegit que 
es podia prendre alguna cosa 
mentre miraves pels finestrals i 
em venia molt de gust prendre 
„alguna cosa" tranquil·lament 
en un hotel com als que jo tants 
anys i tantes hores he dedicat 
en el passat per pagarme el llo¬ 
guer del pis d'estudiants. I aquí 
estic, observant a través d'un 
finestral de 3x3 metres la imat¬ 
ge d'un progrés que agobia. 


I veig i mire i torne a veure, i 
reflexione al ritme que em mar¬ 
ca el pensament: a contagotes 
primer, i a cabdal desbordat 
després. 

I veig, que la natura no té lloc 
en Barcelona ni en cap ciutat 
pràcticament a dia de hui. I com 
que jo forme part de la natura, 
senc que aquí no hi ha lloc per a 
mi i que les meues arrels no po¬ 
den créixer d'entre tant d'asfalt. 
Els diners i la subordinació son 
qui governen a un lloc desvin¬ 
culat amb els seus orígens més 
primitius com ho és esta ciutat i 
tantes altres, i la espiritualitat, 
aquesta connexió amb el món 
que ens fa humanes, passa a ser 
cosa de hippies o gent volada 
per a un gran gruix de la soci¬ 


etat -que curiosament després 
busca desesperada-. 

Com s’equivoquen aquests 
humans... I jo, amb ells, clar. 

Un ”crack“ sona cada tant al 
vidre de la finestra i em recorda 
que estic massa alta, a un lloc 
que no em toca estar, perquè el 
meu lloc està a la terra, perquè 
tinc peus i no ales. I em recorda 
que no he de voler ser un ocell, 
ni he de voler ser res que jo ja no 
siga. I me n’adone que la meua 
manera de volar és tancant els 
ulls. Que he de ser més humil. 
Que voler més i més em fa obli¬ 
dar més i més el que em rodeja i 
tinc més a l'abast. 

Que ja està bé de mirar a un 
altre lloc, que ja està bé de voler 
fer-ho tot. Que al final no m'es- 


time únicament per la senzilla 
raó de que no tinc temps per a 
mi. 

Que parar m'ensenya a conec- 
tar de nou amb qui soc, a d’allà 
on pertany i a d'aquelles amb 
qui camine, per tornar a reen- 
ganxar-me a un ritme més na¬ 
tural, el que ja tinc dintre i po¬ 
ques vegades escolte. 

Pague, i me'n vaig (caguen la 
verge santa! Quatre euros per 
una camamilla!). I em ve un 
pensament: a la propera que 
vulgi vista de pardal pujaré 
a una serra per disfrutar més 
del paissatge, que pujant amb 
ascensor no senc que m'ho he 
guanyat. 

Els afectats recorden a Sants els 15 anys de 
la prohibició de 1‘amiant 


Àlex Tisminetzky, Col·lectiu 
Ronda 


E l proper 6 de maig a les 
nh el Col·lectiu Ronda 
ha organitzat un acte al 
cinema Zumzeig (Carrer 
de Béjar, 53) amb un passi de ví¬ 
deo i un col·loqui amb associa¬ 
cions d’afectats per l’amiant en 
commemoració del 15è aniver¬ 
sari de la seva prohibició a l’Es- 
tat espanyol. 

L’amiant, les morts 
invisibilitzades 

L’amiant 0 asbest és un 
perillós mineral prohibit des 
de fa dècades a gairebé tota 
la Unió Europea per causar 
asbestosi, a més d’altres greus 
malalties respiratòries, que fins 
i tot poden ser mortals, prin¬ 
cipalment càncers de pulmó 
i pleura. Les patologies poden 
donar-se 20, 30 0 40 anys 
després de l’exposició a aquesta 
substància, que es manté 


«indestructible» dins el cos. 

Precisament la paraula 
amiant prové de la paraula 
grega “indestructible”. Per 
la seva resistència ha estat 
utilitzat històricament en 
múltiples aplicacions, prin¬ 
cipalment en la construcció, 
en la variant de fibrociment 
(la famosa «uralita»), i en la 
indústria automobilística, la 
naval i la ferroviària. 

Des de mitjans del segle 
XX va deixar-se d’utilitzar a 
gairebé tots els estats europeus. 
Però a l’Estat espanyol, 
principal productor europeu 
d’amiant fins a finals dels anys 
1980, aquesta substància va 
ser permesa fins a l'any 2002, 
per imposició de la normativa 
europea. 

Silenci a l’Estat 
espanyol 

L’Estat espanyol va ser 
durant gran part del segle 


XX el principal productor 
europeau de productes amb 
amiant, destacant-se als Països 
Catalans les fàbriques d’Uralita 
SA (uralites, Cerdanyola del 
Vallès), Rocalla SA (fibroci¬ 
ment, Castelldefels), Alstom 
SA (construccions de trens, 
Barcelona) 0 Honeywell (frens 
de cotxes, Prat del Llobregat), 
on milers de treballadors van 
estar exposats a aquesta pols, 
en el que els especialistes s'han 
atrevit a qualificar de veritable 
«genocidi laboral». 

A pesar d’aquest fet, o pre¬ 
cisament a conseqüència del 
mateix, l’Estat espanyol va ser el 
darrer que va prohibir l’amiant 
al 2002, allargant al màxim les 
darreres moratòries europees. I 
els afectats encara avui en dia 
resten en la seva majoria sense 
cap reconeixement ni compen¬ 
sació, havent d'arrossegar llargs 
procediments judicials per a 
determinar com a professionals 


les seves patologies, i per a ser 
indemnitzats per empreses que 
durant dècades no han hagut 
de complir cap normativa de 
prevenció de riscos, sota la 
mirada silenciosa i còmplice de 
les autoritats. 

Els afectats alcen la 
veu 

Aquesta perillosa substància 
ha afectat treballadors que 
la van manipular, les seves 
famílies (doncs els treballadors 
s’emportaven la roba a casa 
contaminada d’asbest sense 
conèixer-ne el risc) i els veïns de 
les fàbriques. 

A pesar de la seva invisibilit- 
zació per part de les empreses 
i les autoritats, poc a poc els 
afectats han anat reclamant 
els seus drets, i les associaci¬ 
ons de víctimes de l’amiant 
es van estenent pel territori 
català. Primer van ser les asso¬ 
ciacions de municipis altament 


afectats, com Castelldefels o 
Cerdanyola del Vallès, i després 
els van seguir empreses encara 
en actiu, com a Honeywell del 
Prat de Llobregat, Alstom de 
Santa Perpètua de Mogoda 
0 estibadors del Port de 
Barcelona. 

15è aniversari de la 
prohibició 

Coincidint amb el 15è 
aniversari de la prohibició 
de l'amiant al 2002 a l'Estat 
espanyol, el despatx d'advocats 
Col·lectiu Ronda ha organitzat 
el proper 6 de maig a les nh al 
cinema cooperativa Zumzeig 
del barri un passi del vídeo 
«Units contra l'Amiant», 
on s'explica la lluita dels 
afectats de l'empresa Rocall 
SA de Castelldefels, amb un 
posterior col·loqui amb l'Asso¬ 
ciació d'Afectats per l'Amiant 
de Catalunya i l'associació de 
jubilats de l'empresa MACOSA 
(actualment ALSTOM). 


El Pzimaveza Sants System i l 4 espai 
públic 


Martí Mandano, Casal de 
Joves de Sants 


A l Casal de Joves de Sants 
tenim entre mans un 
projecte ambiciós que 
ha tingut molt bona re¬ 
buda a les xarxes i que ens moti¬ 
va molt. Es tracta del Primavera 
Sants System, una jornada de 
festa, música, circ, menjars i bon 
rollo a l’Espanya Industrial, la 
recaptació es vol dedicar a fins 
solidaris. 

Tot i que estem molt 
motivades la magnitud del 
projecte i potser una mica 
de pressa han fet que no 
demanéssim a temps els 
permisos requerits, ens hem 
vist obligades, doncs, a ajornar 
la data, estigueu pendents a les 
xarxes que aviat publicarem el 
dia final, tot apunta que serà un 
Early Summer Sants System. 

Aquesta topada burocràtica 
ens ha generat una reflexió 
a escala interna que volem 


compartir amb la resta del barri 
sobre l’ús de l’espai i els temps 
públics i el paper de l’ajunta¬ 
ment com a ordenador de la 
vida al carrer. 

Respecte a l’espai: L’entorn 
urbà ordena els espais i els hi 
atribueix funcions específiques, 
espais de consum, espais de 
treball, espais turístics, espais 
per viure... Inclús nosaltres al 
nostre barri tenim espais con- 
tra-hegemònics ben delimitats, 
amb un dins i un fora ben 
concrets. És aquesta especi¬ 
alització de les localitzacions 
que ha relegat l’oci a un espai 
marginal i/o mercantilitzat. 
Dret a la ciutat també és dret a 
oci de qualitat, just i autoges- 
tionat al bell mig dels nostres 
barris 

Pel que fa al temps i els 
horaris impera la tirania del 
silenci. S’associa vida amb 


soroll i es superposa el dret al 
descans al dret a viure el i al 
carrer. Sovint l’acusació per 
soroll és també argument i 
punta de llança de prejudicis 
i apriorismes contra el jovent, 
d'això al Casal en sabem molt. 
Una ciutat en silenci és una 
ciutat morta. 

Finalment, pel que fa al paper 
de l’ajuntament veiem com 
històricament la burocràcia i 
l'ordenació d’allò públic han 
anat omplint de permisos i 
formularis el que abans es 
produïa de forma més natural 
i espontània. Tot i que no ens 
agrada aquesta burocratitza¬ 
ció entenem que és important 
el paper de la mediació per a 
evitar xocs d'interessos. Ara bé, 
des del Casal reivindiquem que 
en entorns locals com els barris, 
hem de crear eines autogestio- 
nades de veïnatge que superin 


el paternalisme administratiu. 
En l’any que portem, les veïnes 
més receloses amb el projecte 
han anat a expressar les seves 
pors a l'ajuntament. Nosaltres 
defensem que aquesta no és 
la via i per això hem proposat 
una Taula de Veïnatge: un 
espai de reunions periòdiques 
amb les veïnes per a parlar- 
nos, cuidar-nos, agendar actes, 
fer xarxa i barri i descobrir-nos 
mútuament sense la inter¬ 
venció de cap administració. 
Es tracta d'una proposta de 
resolució de conflictes des de 
l’autogestió amb l’avantatge 
d’un tracte directe entre les 
parts i un descobriment mutu 
que en un barri amb una bretxa 
generacional tan marcada 
com la que tenim és més que 
necessari. 

En definitiva, estem aquí per 
a fer barri i omplir-lo de vida, 


música (que no soroll), solidari¬ 
tat i projectes que superin l’in¬ 
dividualisme capitalista que 
ens vol a casa sols, amb la porta 
tancada i sense conèixer als 
veïns del costat. Treballem per 
un barri jove i per un jovent de 
barri, per combatre la precarie- 
tat laboral i personal del jovent, 
per tenir una espatlla sobre la 
que lamentar el nou contracte 
de merda i una orella que 
escolti que estem fartes de no 
tenir més remei que viure amb 
la família 

Aquest estiu no tan sols hi 
ha molts números d’una bona 
festa sinó que també seran les 
dates en què probablement 
entrarem a la Model del Segle 
XX, estigueu atentes! 



ínuisIMc 

Cooperativa Autogestionàría 
COMUNICACIÓ GRÀFICA 

St sents invisible ? Nosaltres t’ojudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà. 


www.laciutatinvisible.cooi 

c/RIEGO 35 baixos Q8014 (bcn) 93 298 99 4i 



(PutJQtiefCis 


Menú migdia 10€ 

Menú pizza 8€ 

Servei a domicili 

Carrer de Salou, 23. 080014 
Tel. 936112485 - 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts matí tancat 

www.restauranteputxinellis.com 




INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


EL TEU DENTISTA 
DELBARRI 

Dr. Marçal 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@mfomed.es 

★ REGIREM EL CUB DE RUBIK 

El consum com a eina pez combatze el 
capitalisme 


Blanca 



A quest titular podria ser 
en sí mateix un oxí- 
moron. El consum de 
mercaderies és un dels 
grans mecanismes de l’econo¬ 
mia actual per seguir generant 
plusvàlua. El consumisme de¬ 
senfrenat, que genera una gran 
quantitat d’excedent, permet 
que poques persones acumu¬ 
lin grandíssimes fortunes. No 
només això, sinó que l’elevat 
consum crea en el consumidor 
un estat i una sensació de ben¬ 
estar o de garantia de les seves 
necessitats. Malgrat que són ne¬ 
cessitats inventades per tal d’as¬ 
segurar que la roda de l’explota¬ 
ció segueixi, la realitat és que el 
capitalisme ha pogut fer creure 
a aquells que consumeixen que 
el que compren ho necessiten. A 
més, el perfeccionament d’aba¬ 
ratir la cadena productiva a cos¬ 
ta del planeta i les condicions 
laborals dels i les treballadores 
crea una falsa —o sí més no re¬ 
lativa— sensació d’abundància. 

Aquestes sensacions, creades 
però assumides per gran part 
de la població, són la victòria 
cultural —temporal, esperem— 
del capitalisme. L’assimilació 


interior dels valors del mercat. 
I aquesta victòria és més forta 
que la de les condicions laborals 
o qualsevol altra, perquè forma 
part de l’individu. 

Batallar en aquest camp ha de 
ser una de les prioritats. La bata¬ 
lla per prendre l’hegemonia cul¬ 
tural fa temps que ha començat 
i té diversos fronts obert. Aquí, 
doncs, plantegem l'oportunitat 
de plasmar aquests fronts en el 
nostre consum. El capitalisme 
té moltes branques fluixes per 
on s’hi pot atacar i on es visua¬ 
litzen les seves debilitats i con¬ 
tradiccions intrínseques. 

Una contradicció és que una 
de les seves eines necessàries 
per seguir autoalimentant-se és 
el consum. Però el consum de¬ 
pèn majoritàriament d’aquells 
a qui el sistema econòmic ex¬ 
plota per seguir existint. Si tras¬ 
lladem al consum els valors que 
desitgem i som capaços de crear 
una dinàmica de responsabili¬ 
tat, estarem debilitant aquest 
model econòmic. Si els milions 
de persones que compren dià¬ 
riament a les cadenes d’Inditex 
deixessin de fer-ho per consu¬ 


mir menys i amb productors 
locals i per respecte als drets la¬ 
borals, un imperi tant gran com 
aquest cauria com si tingués 
els peus de sorra. De la mateixa 
manera que la càrrega del siste¬ 
ma recau en l'explotació d’una 


gran majoria de la població, 
també ho fa la responsabilitat 
de que segueixi existint. 

Malgrat això, hem de ser 
conscients que el consum pot 


ser una eina per debilitar i com¬ 
batre, però mai per vèncer, ja 
que el propi fet de consumir és 
una manera d'existència del 
mercat, la primera essència 
d'explotació.. 


★ ALTERNATIVES ECONÒMIQUES 

L’economia col·laborativa: o procomú i 
cooperativa, o nou capitalisme desxegulat 


Ivazi Miró 


E l fenomen de l’economia 
col·laborativa, avui, ja es 
troba al cor del sistema 
econòmic vigent. No obs¬ 
tant, el seu èxit l’ha convertit en 
un calaix de sastre ple d’ambi¬ 
güitat, doncs inclou des de inici¬ 
atives lucratives del capitalisme 
més agressiu, fins a models que 
plantegen una transformació 
equitativa de la societat on la ri¬ 
quesa sigui compartida. Quin és 
el seu origen? Com es bifurca en¬ 
tre una economia col·laborati¬ 
va procomú i el neocapitalisme 
“col·laboratiu”? Quin paper pot 
jugar el cooperativisme per ga¬ 
rantir, entre d’altres, el respecte 
dels drets laborals i socials de 
l’economia col·laborativa? 

El naixement de l'economia 
col·laborativa està relacionat 
amb les tensions d’un capitalis¬ 
me rabiosament tecnològic. Si el 
desplegament de les tecnologies 
de la informació ha produït ge¬ 
gants monopolistes del capita¬ 
lisme cognitiu com Facebook o 
Google, que privatitzen la crea¬ 


ció digital col·lectiva, les lluites 
contra aquesta apropiació del 
coneixement social també han 
generat "nous comuns” o co¬ 
muns digitals: el software lliure, 
la wikipedia, el p2p i les llicènci¬ 
es Creative commons. Una pro¬ 
ducció compartida de recursos 
que opera a partir de la col·labo¬ 
ració, en ocasions a gran escala, a 
través de plataformes online en 
les que no hi ha una planificació 
centralitzada i la participació és 
oberta, autònoma i voluntària. 
Per investigadores com Mayo 
Fuster, el procomú digital obre 
l’horitzó a nivell polític, social 
i econòmic, generant alterna¬ 
tives a la indústria privada del 
software o de l’audiovisual i al 
coneixement tancat acadèmic. 

No obstant, paral·lelament a 
l’Economia Col·laborativa Proco¬ 
mú d'iniciatives com Goteo, Gui- 
fi.net, Pangea, Wikipedia o inici¬ 
atives de transport (carsharing) 
o allotjament compartit (couch- 
surfing, cohousing), assistim al 
creixement exponencial de mo¬ 
dels d’economia col·laborativa o 


sharing economy amb principis 
col·laboratius però estructures 
empresarials capitalistes. Una 
Economia Col·laborativa Corpo¬ 
rativa (definició de Trebor Sc- 
holz) que ha aprofitat la crisi del 
2008 per generar un nou capita¬ 
lisme que destrueix les condici¬ 
ons de vida i treball de la classe 
treballadora. Sota la idea de con¬ 
sum col·laboratiu, AirBnB, Uber 
0 Deliveroo invisibilitzen la pro¬ 
ducció i el treball amb “no-tre- 
balladors” o falsos autònoms, 
externalitzen els mitjans de pro¬ 
ducció (ús de cotxe propi, etc.) i 
neguen drets socials vinculats 
a l'ocupació com la seguretat 
social o l’atur. Un salt qualitatiu 
en l’explotació laboral i una ma¬ 
jor concentració desigual de la 
riquesa. 

Com evitem la contribució 
de l’economia col·laborativa al 
desmantellament dels drets la¬ 
borals? El nord-americà Trebor 
Scholz proposa cercar solucions 
a partir del que denomina coo¬ 
perativisme de plataforma. Per 
deixar de dependre d’infraes- 


tructures digitals lucratives i de 
propietaris individuals 0 accio¬ 
nistes, Scholz proposa un model 
de propietat democràtic, amb 
plataformes gestionades i pro¬ 
pietat de sindicats, municipis i 
cooperatives, una gestió de l'ac¬ 
tivitat econòmica i de l'excedent 
que beneficiï a la col·lectivitat i 
afavoreixi la reducció de les de¬ 
sigualtats. Es refereix a coope¬ 
ratives de freelancers (Locono- 
mics), mercats cooperatius de 
compravenda online (Fairmon- 
do), plataformes de propietat 
municipal alternatives a AirBnB 
(MinuBnB, AllBnb), 0 cooperati¬ 
ves de "prosumers” que generen 
i accedeixen a continguts en pla¬ 
taformes compartides (Stocksy). 
Per Scholz, el cooperativisme de 
plataforma es basa en la propi¬ 
etat col·lectiva de la plataforma; 
el pagament decent i la segure¬ 
tat de renda; la transparència i 
portabilitat de les dades; el re¬ 
coneixement del valor generat; 
la presa de decisions col·lectives 
en el treball; un marc legal pro¬ 
tector; la protecció transferible 


dels i les treballadores i la cober¬ 
tura de las prestacions socials; 
i el dret dels treballadors a des¬ 
connectar, entre d'altres. A Cata¬ 
lunya, seguint aquests principis, 
ha nascut SomMobilitat, una co¬ 
operativa de consum de mobili¬ 
tat elèctrica compartida. 

Per a Mayo Fuster, una de les 
introductores a Catalunya de 
les propostes de Scholz, el coo¬ 
perativisme de plataforma s’ha 
de combinar amb enfocaments 
procomú i propúblics, amb l’eco¬ 
nomia feminista i l’economia 
circular, per tal de desenvolupar 
una nova economia solidària, 
procomú, feminista, ecològica i 
postcapitalista. 

20 anys d’okupació al baxii de 
Sants i més 

Rubézi Molina 


A quest ío de maig se 
celebra una efemèri¬ 
de notable al barri de 
Sants. El Centre Social 
Autogestionat Can Vies celebra 
vint anys, dues dècades, des que 
va ser okupat. La xifra en si ma¬ 
teixa ja és digne de merèixer 
prou atenció, doncs situa aquest 
espai com una entitat amb mol¬ 
ta història darrere seu. Però més 
enllà d’això i de les habituals 
celebracions, aquests vint anys 
han canviat el barri, doncs no 
podem entendre aquest centre 
social okupat com un col·lectiu o 
una associació més. 

En aquest vint anys el barri 
ha canviat força. Hi ha dinà¬ 
miques pròpies de canvi a les 
ciutats. Una d’elles és el propi 
sistema, que en la seva cons¬ 
tant cursa per seguir obtenint 


beneficis genera i destrueix se¬ 
gons les seves necessitats. Unes 
altres dinàmiques de canvi són 
aquelles que genera la gent, 
molts cops com a resistències 
més intuïtives o més conscients 
als canvis del poder. 

Les okupacions, que neixen 
com a eina política en l’àmbit 
urbà als anys vuitanta de la 
mà de la cultura punk, és una 
d’aquestes forces de canvi po¬ 
pulars que hem viscut les úl¬ 
times dècades. A Sants troba¬ 
rem la primera experiència en 
l’anomenat "Cross ío Ateneu 
Alternatiu i Llibertari de Sants”, 
considerat el primer centre so¬ 
cial okupat de Catalunya. 

Però allò que va néixer com 
quelcom marginal i amb po¬ 
ca incidència social, comença 
a canviar als anys noranta. Al 


1992 s’okuparà La Garnatxa, el 
primer embrió del posterior 
moviment okupa del barri, des 
d’on sorgiran altres okupa¬ 
cions tan importants com el 
CSOA L’Hamsa, al 1996. A partir 
d’aquell any, amb l’okupació i 
el desallotjament del cinema 
Princesa, l’okupació es va esten¬ 
dre i multiplicar, esdevenint un 
moviment. L’any següent Can 
Vies seria okupat per diferents 
col·lectius de joves del barri. 

L’okupació va servir com un 
espai de trobada i de reunió, no 
només de persones, sinó tam¬ 
bé de projectes i idees. Aquests 
espais de dissidència van ser¬ 
vir per aglutinar tots els movi¬ 
ments contestataris incipients 
que eren minoritaris. Des de les 
lluites antimilitaristes i d'in- 
submisos, passant per la lluita 
feminista autònoma, l’ecolo¬ 


gista i l'independentisme revo¬ 
lucionari. Aquesta heterogene¬ 
ïtat va situar l’okupació des de 
finals dels noranta fins ben en¬ 
trats els 2000 en la centralitat 
política com la principal opo¬ 
sició a la ciutat al model econò¬ 
mic i social que des dels mitjans 
de comunicació semblava que 
era inqüestionable. 

Per tant, celebrar aquests vint 
anys significa dues dècades de 
manteniment d’un conflicte. 
Per definició, l’okupació signi¬ 
fica qüestionar la seva llei més 
sagrada: la propietat privada. 
Però la potencialitat d'aquesta 
eina de lluita és la possibilitat 
de generar lluites i projectes 
des de la desobediència d’allò 
que es creu injust. I amb més de 
vint anys per poder mirar enre¬ 
re podem observar com l’oku¬ 
pació ha estat un moviment 


que ha transformat el nostres 
barri. En l'actualitat l’okupació 
no gaudeix de centralitat polí¬ 
tica en les alternatives al siste¬ 
ma, sinó que està integrada en 
un moviment molt més ampli: 
polítiques econòmiques, llui¬ 
tes pels drets socials, feminis¬ 
me, ecologia, cultura popular, 
comunicació alternativa, etc. 
Avui, a Sants també podem tro¬ 
bar una àmplia xarxa d’espais 
i col·lectius generant alternati¬ 
ves de més justícia social. Una 
veritable xarxa que és hereva i 
fruit de 20 anys d’okupació. 


Fozmulazi blau, fozznulazi gzoc: buzo- 
czatització dels cazzezs i zio-aziivezsazi 


Oziol Bazzas 


C om que de finals d’abril 
a principis de maig és 
època d’aniversaris i ce¬ 
lebracions —La Direc¬ 
ta, Can Vies, La Burxa, L’Horta 
Alliberada, el rocòdrom de Can 
Batlló, Primavera Cooperativa, el 
Primer de maig i moltes més— 
se'm va acudir consultar com fer 
per a organitzar alguna activitat 
al carrer, una arrossada popular 
amb un petit concert per a tots 
els públics, per exemple. Per a 
fer qualsevol d'aquestes activi¬ 
tats extraordinàries és necessari 
un tràmit amb l’Ajuntament. 

Vaig buscar per internet els 
tràmits que havia de fer. El MO¬ 
DEL FE01 és un formulari inte¬ 
ractiu de coloraines a través del 
qual es demana la llicència per 
a organitzar activitats extra¬ 
ordinàries a la via pública per 
a fins a 1.000 persones. És un 
procés que s’ha de fer presenci¬ 
alment, paper en mà al Distric¬ 


te, pel que ja penso en demanar 
hora un dijous a la tarda, no puc 
anar-hi cap altre dia al matí. 
Abans, però, continuo llegint 
la web per veure quins són els 
requisits. 

Només de veure el llenguat¬ 
ge utilitzat ja em tiro una mi¬ 
ca enrere, i encara no m’hi he 
posat de debò: «anàlisi de la 
mobilitat provocada per l’es¬ 
pectacle públic 0 activitat recre¬ 
ativa», «valoració de l'impacte 
acústic», «pla de prevenció, pla 
d'actuació». Bé, jo només pre¬ 
tenia fer alguna cosa petita en 
un racó de l’Espanya Industrial, 
per a celebrar que La Burxa surt 
al carrer des de fa 19 anys i em 
trobo un seguit d’endevinalles 
i tecnicismes que les tècniques 
del districte m’hauran d'ajudar 
a resoldre per a presentar la sol- 
licitud. Potser hauria d'abando¬ 
nar la idea de fer un concert, 0 la 
del dinar popular per a simplifi¬ 


car, penso. Burocratització, tec- 
nificació i barreres a l'entrada. 

Continuo cap a la secció de 
la documentació, amb tantes 
pestanyes obertes al navegador 
com dubtes de procediment. A 
més de la informació i la docu¬ 
mentació bàsiques, hauré de 
presentar un plànol a escala 
1:500 on quedin clarament as¬ 
senyalades les activitats que es 
realitzaran i el pla de prevenció 
i actuació previstos, tot sobre el 
mapa. Estic una mica marejat i 
tinc la impressió que se'm tira 
el temps a sobre, ja que la reso¬ 
lució de la concessió del permís 
es notificarà per part de l’Ajun¬ 
tament per correu ordinari en 
un termini de 30 dies hàbils. Si 
passat aquest termini no hi ha 
notificació, «la llicència s’en¬ 
tendrà denegada per silenci ad¬ 
ministratiu negatiu». 

Termini de 30 dies hàbils. Si¬ 


lenci administratiu negatiu. A 
part de la indefensió que sento 
per no saber exactament com 
omplir el formulari, el pla de 
prevenció o com assenyalar les 
cadires i les taules al mapa — 
ja puc assumir que si em tiren 
enrere la sol·licitud serà per 
qüestions tècniques i això que 
només volia organitzar un acte 
per a celebrar que La Burxa surt 
al carrer des de fa 19 anys—, 
aquí hi ha un altre nivell d'in- 
defensió: començo a treballar ja 
en la part tècnica que s'exigeix 
amb tot detall, fins i tot amb el 
risc que hi hagi silenci adminis¬ 
tratiu negatiu, 0 bé m'espero a 
que em donin permís i després 
m’hi poso? 

Tot plegat, em fa pensar que 
potser hauria de començar a 
treballar en una celebració per 
a l'any que ve, perquè la festa 
estigui perfectament ordena¬ 
da en termes d’espai i temps, 


segons el que el paternalisme 
de l’Administració em proposa. 
Però, ben pensat, hauria de bus¬ 
car una alternativa autogesti- 
onària, lluny de les oficines de 
la burocràcia, si vull organitzar 
alguna cosa per a aquest any 
d’una forma plena i sobirana. 

Destrucció 
de les xarxes 
relacionals 
del barri 


Les veïnes deixen de 
reconèixer els espais 
públics com a propis. 

La gent del barri 
queda expulsada de 
les places i els carrers 
perquè estan ocupats 
pels turistes. 

La ciutat es converteix 
en un parc temàtic, 
no en un lloc de gaudi 
de la gent que hi viu. 
En darr 

els espais públics 
estan sobreexplotats i 
s’acaben privatitzant. 

El paisatge urbanístic 
passa a estar poblat 
d’hotels i altres 
edificis orientats 
al turisme i que no 
repercuteixen en cap 
aspecte de la vida 
diària de les veïnes. 


f 


Precarietat 

laboral 


L’increment 
descontrolat del 
turisme és sinònim 
de temporalitat i 
explotació laboral. El 
frau en la contractació, 
la sobrecàrrega laboral 
i l’incompliment 
dels drets dels 
treballadores són 1 
una realitat en un 
sector que no para 

en un augment de la 
contractació al mateix 
nivell. 


Repercussions 

mediambientals 


Desaparició 
del comerc 

j 

tradicional 


La massifïcació 
turística genera una 
petjada ecològica 
difícil de sostenir. A 
més, crea una pressió 
sobre els recursos 
' energètics, que en 
algunes èpoques de 
■l’any escassegen degut) 
als pics de consum. 


El comerç es 
transforma i s’orienta 
a cobrir les necessitats 
dels turistes. Les 
botigues tradicionals 
es converteix en 
establiments de 
venda de souvenirs, 
bars i restaurants, , 
negocis de lloguer de 
transports, de menjar 
per endur, entre 
d'altres. 


f 


Inversió pública,: 
beneficis privats! 


L’Ajuntament ha de 
fer front a un seguit 
de despeses per tal 
d’absorbir el volum 
de turistes que visiten 
la ciutat (adequació 
de l’espai públic, 
manteniment de 
l’obra arquitectònica 
i del mobiliari urbà, 
entre d’altres). Ara 
bé, els beneficis 
que es generen no 

ciutadanes, sinó en els 
touroperadors i altres 
empresaris del sector 


Augment dels 
ipreus i mobbing. 
Gentrificació 


L’increment de 
l’atractiu turístic 
obre la porta a 
l’increment dels preus 
de l’habitatge i a 
l’especulació. L’oferta 
immobiliària es 
dirigeix exclusivament 
a l’ocupació temporal 
dels pisos —a les 
'turistes— i a persones 
amb rendes més 
altes, sovint inversors 
estrangers. Les veïnes 
de sempre no poden 
assumir aquest 
increment de preus i 
es veuen obligades a 
marxar a zones més 
assequibles en barris 
més perifèrics o fins 
i tot a altres pobles i 
ciutats. 



La pressió turística a la que està sotmesa la ciutat és fruit d’un model depredador que destrueix tot el que l’envolta. A l’ü fons 
d’aquest mes hem volgut recollir els efectes que provoca la turistificació, un fenomen cada cop més evident als nostres barris. 
A més, podreu conèixer la feina que estan desenvolupant els col·lectius que lluiten per posar sobre la taula la problemàtica i 
algunes experiències que responen a un model de decreixement turístic. 


Text | Olalla Miret 
Il·lustració | Sara Medina Peris 

LLUITES 


Fa$t HUT o quatze 
dades per a la reflexió 


Organitzem-nos i 

Fem Front al Turisme a Sants 



Oxiol Barxas 


E ls Habitatges d’Ús 
Turístic (HUT) es definei¬ 
xen en diferents webs 
de l’administració com 
«habitatges cedits pels propi¬ 
etaris a llogaters esporàdics, 
directament o indirectament, a 
través d'agències, a canvi d’una 
contraprestació econòmica i per 
a una estada igual o inferior 
a 31 dies. [...] Disposar de la 
cèdula d’habitabilitat i satisfer 
en tot moment les condicions 
tècniques i de qualitat exigibles 
als habitatges en general. [...] El 
propietari no pot estar vivint 
en ell». Tot i que la regulació 
sobre els HUTs especifica que 
el propietari no pot viure-hi, no 
s’especifica que s'hagi d’oferir 
el pis sencer, pel que això no 
impedeix llogar-ne les habitaci¬ 
ons per separat, sempre que no 
se superin les persones que per 
llei i d’acord a la cèdula d’habi¬ 
tabilitat s’estableixen. 

Segons les dades de l’Ajun¬ 
tament a les que hem tingut 
accés, al districte de Sants- 
Montjuïc hi ha 1.236 expedients 
d’HUTs a data d’abril de 2017, 
d'un total de vora 10.000 a tota 
la ciutat. També a data d'abril, 
amb dades del portal inside- 
Airbnb.com, hi ha 2.134 ofertes; 
a Barcelona hi ha unes 17.000 
ofertes. 

Els usuaris d’Airbnb amb 
més d'una oferta cobreixen 
el 60% dels pisos del districte 
que figuren al portal A més, 
hi ha un efecte invisibilitza- 
dor que afavoreix la prolife¬ 
ració de pisos il·legals, doncs 
una pràctica comú és posar un 
anunci d'un pis formalment, 
però oferir-ne un altre en cas 
que aquell estigués ocupat. És 
a dir, es pot gestionar un stock 
de diversos pisos amb un sol 



anunci. És per aquestes raons, 
entre d’altres, pel que hem 
afegit totes les ofertes d'Airbnb 
a l’equació. 

Des de posicions liberals 
ens pretenen fer creure que el 
problema del lloguer entre les 
veïnes és un problema d'oferta. 
No hi ha prou habitatges dis¬ 
ponibles i hi ha una demanda 
creixent d’habitatges de lloguer. 
Això fa que pugi el preu, ens 
diuen mentre destaquen 
les bondats del turisme per 
a l’economia i la creació 
d’ocupació —precària. Tot i 
deixant de banda el parc d’habi¬ 
tatges en mans de bancs com la 
Sareb i d'altres bancs i entitats 
financeres, si comparem els 
17.000 pisos oferts a Airbnb amb 
els 6.700 habitatges de lloguer 
tradicional llistats al portal 
idealista.com, 0 els 10.000 HUTs 
legals amb els 6.300 habitatges 
de què disposa el parc públic 
d’habitatge de la ciutat, és fàcil 
veure que el problema és força 
més profund i complex. 

La ciutat i els barris perden 
veïnes. Es veuen forçades a 
marxar fora, lluny d’on han 
viscut els últims anys, d’on 
treballen, de les escoles de les 
seves filles. La combinació de 
mesures com la reducció dels 
contractes de lloguer a 3 anys, 
l'especulació immobiliària 
galopant dels últims anys — 
molta d’ella dedicada a l’ex¬ 
plotació turística i a la inversió 
en habitatges de luxe i no al 
lloguer tradicional—, 0 la insu¬ 
ficient moratòria turística 
exerceixen una gran pressió a 
l’alça sobre els preus de l’ha¬ 
bitatge de lloguer i a la baixa 
sobre la convivència i l’habita- 
bilitat de la ciutat i els barris. De 
la gentrificació a la turistifica- 
ció. Què passaria si la prioritat 
fossin les veïnes? 



Redacció 


F em Front al Turisme és 
una comissió sorgida 
de l’Assemblea del Barri 
de Sants (ABS) per a fer 
front a la invasió turística que 
està patint el barri. Pretén visi- 
bilitzar les problemàtiques que 
arrossega aquesta indústria 
per sensibilitzar a les veïnes. 


També clama per organitzar 
una resistència, a la vegada 
que proposa un model de ciutat 
diferent. L’ABS no està disposada 
a engreixar la llista de ciutats 
arrasades pel fenomen del 
turisme. 

A finals de març van 
organitzar “Hostels vingueren 
que de casa ens tragueren”, unes 
jornades de resistències a la 
invasió turística que va portar a 


integrants del Setmanari Taifa, 
Endevant OSAN 0 les Kellys al 
bloc 11 de Can Batlló per parlar 
de precarietat, especulació i 
gentrificació. 

A més, van presentar un 
manual de resistències amb 
propostes de diverses accions 
concretes orientades a incidir 
sobre els diferents col·lectius 
implicats en el procés de turisti- 
ficació del barri. 



LLOGATERES 


PROPIETÀRIES 


Assemblea oberta PI Sants. 
Manifestació PI Sants. 
Campanyes virals per xarxes socials. 
Pancartes als edificis. 



TURISTES 


Comentaris negatius a webs 
de lloguer de pisos sobre 
Barcelona. 

Aturar el Bus Turístic al seu 
pas per Sants. 
Instal·lació al barri 
de senyals en direcció a 
l’aeroport. 



Mailing de bústia explicant el problema 
i demanant la seva col·laboració perquè les 
santsenques puguin seguir vivint a Sants. 
Marques a pisos turístics il·legals. 



IMMOBILIÀRIES 



Comentaris negatius a webs de lloguer de 
pisos sobre Barcelona. 
Arrencar rètols de recerca de pisos. 
"Escratxes”. Visites en persona a 
l’empresa per fer-los saber el problema. 
Mailing personalitzat de part de 
FemFrontTurisme fent-los saber que 
actuarem per aturar els seus hotels. 


| AJUNTAMENT | 

MANIFEST DELS 5 PUNTS DEL SINDICAT DE BARRI DEL POBLE SEC. 


V 



LIMITACIÓ DELS PREUS DE LLOGUER! 

Fots ets economistes 1 organismes internacionals coincideixen que les despeses per a 
1 l’habitatge no poden superar el 30% dels inqressos disponibles. Per aquesta raó el 
preu delmetre quadrat al Poble Sec, mai no pocírà superar els 8 € , ja que la renda 
mitjana mensual al barri és de 1086 C. 


2 

3 

4 


REHOVACIÓ AUTOMÀTICA DELS CONTRACTES DE LLOGUER! 

Els contractes de lloguer s'hauran de pmrrogar automàticament pel mateix període. 
No acceptarem ni un augment de lloguer superior a la variació de l'IPC, ni una rescissí 
arbitrària del contracte. 

NI UN DESNONAMENT MÉS! 

Durant e s últims dos anys hem perdut un gran nombre de veïns i veïnes a causa de la 
precarietat laboral i els preus desorbitats dels pisos. No acceptarem més 
desnonaments de veïns En cas de que s’executi un desnonament, el realiotjament 
haurà de scr dins del barri. 

REDUCCIÓ DRÀSTICA DELS ALLOTJAMENTS TURÍSTICS! 

El barn ha perdut molts habitatges a causa de la construcció d'hote s i apartaments 
turístics. Aquest fet ha imposat una escassetat d’habitatges que ha multiplicat els 
guanys dels propietaris i especuladors. Ca impedir que s’obrin més allotjaments 
turístics i revocar una port important de Ics llicències. 



L’HABITATGE NO POT SER UN NEGOCI! 

Perquè és una necessitat bàsica com l'educació i sanitat de qualitat. Cal impuisr altre 
models com cooperatives d'habitatges i altres formes de convivència comunals. No 
només són més barates, també ajudaran a reconstruir una vida comunitaris que 
aquest model de ciutat ha destrossat amb la lògica dels beneficis. 

ALTERNATIVES 

I després de conèixer la realitat a la que ens enfrontem a les pàgines anteriors, ens preguntem: 
hi ha alternatives? Aquí podràs llegir algunes propostes de la mà de col·lectius del barri! 


El turisme i la batalla per la ciutat 



Foto | Manifestació "Barcelona no està en venda’’ al seu pas per les Rambles 


Rubén Molina 


E ls poder econòmics han fet una 
aposta decidida per la indústria 
turística, de la qual estan 
traient un gran benefici. Però 
aquesta indústria es basa en vendre 
una possessió col·lectiva i a més intervé 
en l’espai físic, alterant-lo per la seva 
adaptació industrial. Aquesta situació fa 
que l’espai de generació de riquesa sigui 
al mateix temps el que en principi és 
també l'espai de vida. 

En un espai productiu, les persones són 
diferenciades segons valors econòmics: 
inversor, productor, treballador i client. 
En un escenari així, on queden les 
veïnes? Aquest és el conflicte ineludible 
que crea la indústria turística en fer de la 
ciutat un espai de monocultiu econòmic, 
amb la conseqüent arribada de turistes 
per sustentar i alimentar la inversió. 

D’aquesta manera, el conflicte articula 
bàndols oposats, en aquest cas veïns i 
indústria. 

Veïnat organitzat 

A mitjans de l’any 2015 va néixer l’As¬ 
semblea de Barris per un Turisme 
Sostenible. Aquest és un espai de coordi¬ 
nació que aplega més de trenta entitats 
i col·lectius, des d'associacions veïnals, 
assemblees de barri, partits i col·lectius 
específics contra el model turístic actual. 
Des d'aleshores, la seva funció ha estat 
denunciar la saturació i monopolit¬ 
zació turística de la ciutat, generar una 
crítica ben estructurada contra aquesta 
indústria, obrir diàlegs i debats entorn 
aquesta qüestió i fer propostes de canvi 
del model econòmic. 

Aquest espai no ha parat de créixer 
des de la seva creació, en part gràcies a 
la feina feta, però també a l’augment 
de la pressió que els barris estan patint. 
En aquest sentit, ha impulsat diferents 
accions que han provocat que la proble¬ 
màtica del turisme protagonitzi part del 
debat polític de la ciutat. No només això, 
sinó que el pas a la primera línia dels 
problemes dels veïns ha provocat que 
s’hagi establert una aliança entre tots 
els sectors combatius de la ciutat. El 28 
de gener es va realitzar una manifesta¬ 
ció a Barcelona que va escenificar això, 
una mobilització que pretenia recuperar 


Les Rambles pels barcelonins, convocada 
per l’ABTS, la FAVB, la PAH i fins a més 
d'un centenar d'entitats i col·lectius de 
base i de tots el barris. Lamentablement, 
malgrat ser-hi convidats els sindicats 
majoritaris, CCOO i UGT van declinar 
participar i convocar l'acció, cosa que 
tampoc és una sorpresa a aquestes 
alçades del partit. 

El conflicte fa moure l’administració 

Aquesta combativitat i mobilització 
popular ha estat capaç de generar un 
ideari col·lectiu crític amb una indústria 
pilar de l’economia de l'estat espanyol 
des dels anys seixanta. Un paradigma 
totalment interioritzat que venia la idea 
que aquest model era beneficiós per a 
tothom i havia que seguir afavorint- 
lo i explotant-lo. Però des de l'esclat del 
veïns de la Barceloneta el juliol del 2014, 
ha fet que l'administració hagi hagut 
de moure fitxa per cedir a les demandes 
veïnals. L’entrada de Barcelona en Comú 
en part va ser resultat del descontenta¬ 
ment amb la política de l’anterior admi¬ 
nistració, que havia apostat per una 


implantació salvatge del turisme per 
sobre de tot. La mesura de la moratòria 
en la concessió de llicències hoteleres 
va aturar només una petita part de 
l’augment de la pressió al barris. Però 
el plat fort que decidirà la implantació 
d’aquesta indústria —encara que només 
la legal— és el nou Pla Específic d’Allot¬ 
jaments Turístics (PEUAT). Aquest pla 
substitueix la moratòria anterior, que 
caducava al març, i si no s’aprovava hi 
havia el perill que el sector quedés desre- 
gularitzat. Després de mesos de negoci¬ 
acions entre partits i també amb associ¬ 
acions veïnals i lobbies turístics, al març 
es va aprovar un PEUAT definitiu. L’ajun¬ 
tament va aconseguir un pla relativa¬ 
ment consensuat al consistori gràcies 
a concessions de demandes particu¬ 
lars de cada partit. Malgrat això, va ser 
qualificat per l'ABTS com a insuficient. 

Actualment, a Barcelona trobem 
quatre zones diferenciades respecte 
als allotjament turístics. La zona 1 és 
de decreixement, no s’hi poden donar 
més i, si alguna cau, no s’obre una altra. 
La zona 2 és de manteniment de places 


i a la tercera s’hi permetrà obrir noves 
llicències quan es tanquin a la zona 
de decreixement. La zona 4 correspon 
a espais d’urbanització especial: La 
Sagrera i el 22@. 

El decreixement com a única solució 
sostenible 

Des dels espais de combativitat al model 
turístic de la ciutat no només s’ha bastit 
un discurs crític contra aquest. Una de 
les línies de feina de la pròpia ABTS 
ha estat plantejar alternatives econò¬ 
miques sostenibles, tant amb el medi 
ambient com amb la vida a la ciutat. 
Al juliol de l’any passat es va celebrar 
un fòrum veïnal sobre turisme, on els 
diferents tallers van treballar sobre com 
vehicular una transició possible d’un 
model de ciutat dissenyada per obtenir 
benefici per part d'unes elits a un model 
just socialment però que també fos 
capaç de generar riquesa sense caure en 
models d’explotació. 

El model turístic actual pretén generar 
un consum de masses. És una volta de 
rosca més de l’economia capitalista, que 
posa les ciutats al mercat i les converteix 
en productes a consumir, desposseint als 
veïns del seu propi dret a la ciutat per 
generar beneficis privats. 

Els mercats estan dominats pel que 
A. Smith anomenava "la mà invisible”. 
Aquesta mà invisible acaba esclafant tot 
el que es posi per davant. Tal com passa 
en l’economia d'altres béns, perquè la 
indústria turística sigui sostenible és 
necessari que abandoni el model de 
turisme de masses. El perill de no fer-ho 
no és només de sostenibilitat, sinó que el 
que també està en perill és la vida a les 
ciutats tal com la coneixem avui. 

Actualment, la feina i la lluita de molts 
col·lectius de base i de les associacions 
veïnals ha estat capaç de posar la pro¬ 
blemàtica a l’ull de l’huracà. Gràcies a 
aquesta lluita, l’administració ha hagut 
de posar límits —malgrat que siguin 
insuficients— i s’ha demostrat que la 
vida de les ciutats és capaç de combatre 
una indústria que amenaça amb 
destruir-la. 

Imatge | Pla Específic d’Allotjaments Turístics 

RACO HISTÒRIC 


20 d’abril, res a celebrar! 


1,A VICTORIA DE 1/ AGREGACIÓ 



—Al íí hauré guanyat Y aposta 
pero, nojfl, jqué cara ’m costal 


FOGONS DE TEMPORADA 

Entrevista a 
Saoka Kingolo 


Agus Giralt 


L ’any 1874 l’alcalde Rius 
i Taulet començava 
els tràmits per tal que 
Barcelona agregués els 
pobles del pla. Les resistències 
però van ser moltes. Els pobles 
temien l’augment dels impostos 
i Madrid que Barcelona els fes 
ombra. Però, un fet succeït a 
7.600 quilòmetres faria canviar 
les reticències de la capital. El 
24 de febrer de 1895 els inde¬ 
pendentistes cubans, liderats 
per Martí s'aixecaven en contra 
dels espanyols. Començava 
la Guerra d’Independència i 
es necessitava finançament, 
així doncs la fatxenderia de la 
capital va passar a un segon 
terme. Si Barcelona volia ser 
gran només calia que pagués 
més impostos, un fet que l’ajun¬ 
tament va acordar el 30 de març 
de 1897. 

El 1 d’abril una comissió 
encapçalada per l’alcalde de 
Barcelona, Josep Maria de Nadal 
i Vilardaga arribava a Madrid 
per aconseguir l’agregació. 


Quinze dies més tard ho feien 
també comissions dels pobles 
per evitar-la, però ja no hi havia 
res a fer. Madrid volia armes i 
Barcelona li oferia diners. El 20 
d’abril de 1897 un reial decret, 
signat per la reina regent Maria 
Cristina, promulgava l’agre¬ 
gació de Sants, Les Corts, Sant 
Gervasi, Gràcia, Sant Andreu i 
Sant Martí. 

La superfície de Barcelona 
es triplicava, i també creixia 
en població amb aportacions 
importants com les de Gràcia, 
una vila que l’any 1887 havia 
superat els 45.000 habitants, 
Sant Martí amb més de 32.000 
0 Sants amb prop de 20.000. 
També creixien els ingressos 
de les seves arques, ja que 
poblacions com Sants o Sant 
Martí s’havien anat convertint 
en els paradisos fiscals del pla 
per als industrials. L’augment 
dels impostos es faria gradual¬ 
ment, durant 10 anys. 

El que no va ser gradual va 
ser el negoci dels especuladors 
amb aquesta nova bombolla 
immobiliària, entre els quals 
hi figurava el propi alcalde 


barceloní, qui havia comprat 
terrenys a Sant Andreu. Amb 
les butxaques plenes l’expan- 
sionisme de la ciutat va rebre 
un nou impuls i molts van 
començar a reclamar l'annexió 
d’Esplugues, Hospitalet, 
Cornellà, Sant Just, Sant Joan 
Despí i Sant Adrià. 

Polítics com Pi i Margall, 
el veterà lider federalista 
recordaven que l’agregació sig¬ 
nificava la desaparició il·legal 
dels pobles i viles, ja que segons 
la llei municipal, aquesta 
decisió només la podia prendre 
la Diputació provincial amb la 
conformitat de les dues parts. 
La creació de la Gran Barcelona 
no va ser pas una fraternal 
federació, va ser l'expansió 
de la Ciutat Comtal sobre la 
resta de municipis. Un fet que 
segurament van marcar la 
relació de forces entre el centre 
i la perifèria barcelonina. Els 
antics municipis van convertir- 
se, encara més, en terrenys per 
a les infraestructures molestes 
de Barcelona, una política que 
marcaria els barris durant el 
segle XX. 


Olalla Miret 


El Saoka Kingolo va néixer a 
la República Democràtica del 
Congo. L’any 1988 va arribar a 
Catalunya fugint de la situació 
sociopolítica que es vivia en 
aquell moment al seu país. 
El viatge fins aquí no va ser 
fàcil: va passar per Angola, 
on va patir la guerra que s'hi 
lliurava en aquell moment i 
on va témer per la seva vida. 
Després de molts periples, 
va arribar a Portugal i va 
travessar a Espanya passant 
per rius i boscos. Un cop aquí, 
es va trobar sense ni un cèntim 
arruïnat per les màfies i en una 
situació totalment irregular. 
De Catalunya, coneixia el Barça 
i havia escoltat que era un 
territori amb caràcter propi. 

El primer lloc de la ciutat 
que va trepitjar va ser la Plaça 
Reial, on li havien dit que hi 
havia gent a qualsevol hora del 
dia. El va acollir un compatri¬ 
ota congolès fins que va poder 
començar a fer la seva vida. 
Tenia intenció d’arribar fins a 
París, però en aquell moment 
no tenia prou diners. La capital 
francesa era el somni de tot 
jove congolès, però va veure les 
possibilitats de Barcelona i va 
decidir quedar-s’hi. 

Durant un temps, va fer de 
temporer. També va treballar 
en el món de la construcció, 
en la indústria, en una coope¬ 
rativa de missatgeria, d’agent 
comercial... Es va vincular a 
Comissions Obreres com a 


voluntari amb la idea d'ajudar 
altres companys immigrats, 
especialment en qüestió de 
drets. Després d'un temps, UGT 
el va contractar per desenvo¬ 
lupar polítiques d’immigració, 
i durant uns anys va treballar 
a la Generalitat per fomentar 
la participació associativa 
de les persones immigrades 
i fer d’enllaç amb l’àmbit 
institucional. 

El primer entorn de militància 
i lluita en el què es va implicar 
va ser SOS Racisme, del què 
va ser membre fundador. Feia 
pocs anys que s’havia aprovat 
la Llei Orgànica pels drets i 
les llibertats de les persones 
estrangeres, una llei que a la 
pràctica era molt repressiva per 
a la projecció social i personal 
dels immigrats. Actualment 
està vinculat a diverses entitats 
socials, polítiques i culturals, i 
lluita perquè la gent vinguda 
d'arreu també senti aquest 
país com a seu, contribueixi a 
millorar la societat i hi digui la 
seva. 

Li agrada el caràcter proper, 
les relacions i les xarxes que es 
creen a Sants, a més de la tra¬ 
jectòria combativa del barri. 
Se sent congolès, africà, català 
i, per ascendència, també se 
sent angolès. Per molts anys 
que passin, el sentiment de 
pertinença al continent africà 
no el pot (ni el vol) esborrar. I, 
de la mateixa manera, ningú 
pot negar-li el sentiment de 
pertinença a Catalunya encara 
que sigui originari d'un altre 
indret. 



Iac#l 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 


* 

EnClau d’Espais Integrals SCCL 

Assessorament i Disseny • Reformes 
Integrals • Rehabilitacions Energètiques 
Certificats d'Eficiència Energètica 
Petites repararacions 


Ptge. Toledo, 18 • baixos I r • Barcelona 
Tel. 930 180 869 

info@enclaucooperativa.cat 

Luiuuu.enclaucooperativa.cat 


CUINA DE BARRI 



ESMORZAI 
MENÚ AL 
CARTA DE 
OPCIÓ VEGETARIANA 
BEGUDES DE LA TET" A 
CERVESES ARTESAr 
CULTURA POPULAR 




C/PREMIÀ 20, BAIXOS. 080T4 
SANTS. PAÏSOS CATALANS 
93 422 16 13 WWW.TDK.CAT 


Tens un negoci o ets una associació de Sants? 

Anuncia’t a La Burxa 
i col·labora a la comunicació 
popular i autogestionada 

★ 

Per a més informació: laburxa@gmail.com 

POESIA 

Per a qui 
treballa la 
terra: 

per Mireia Tortosa 


A un lloc gris, 

Inundat de l'asfalt més obscur, 
un roig viu emana, de les teues 
mans. 

Un roig parit per l'amor a la 
terra, 

per la constància i la paciència 

per la cultura i la saviesa 

que només coneix qui la treballa. 

Un roig que fa trontollar 
els ciments de les ciutats 
per on camines. 

Un roig que resisteix 
el pas d'un temps industrial, 
el sabor d'un temps transgènic. 

I em dones a provar de la seua carn, 
tomata criada amb el seny 
de qui estima el que fa. 

I obro els ulls per primera volta. 
Oue l'amor té sabor i es diu tomata, 
hui, 

que demà... 
serà pimentó. 


LLIBRE 

Retrotopia 

de Zygmunt Bauman 


Retrotopia 


Inés Aquilué lunyent 


El 9 de gener d'enguany mor un dels 
sociòlegs més prolífers i reconeguts 
del darrer lustre, el polonès Zygmunt 
Bauman. Poc després apareix una nova 
obra pòstuma, que ben prompte és 
traduïda al català i publicada per l’edi¬ 
torial Arcàdia, en una edició sòbria d’un 
color roig intens. El seu títol: Retrotopia. 

Retrotopia és un retorn al passat vers 
la doble negació de la utopia, una allau 
de preguntes que busquen respostes 
a través de qüestionar un futur que 
sembla massa tèrbol, i un present on 
la violència acapara la quotidianitat. 
Una violència que desperta en Bauman 
fantasmes del passat, però que alhora 
promou la necessitat de reprendre vells 
paradigmes. Una violència inherent a 
la pràctica política, i que ha creat una 
escissió cada vegada més contundent 
entre les decisions vers allò comú i 
el poder amb capacitat d’acció. Una 
violència que reapareix i es transforma 
amb plena ubiqüitat. Neix en l’autor 
la necessitat de negar la negació de la 
utopia (sí, una doble negació), i tal i com 
Frederic Jameson feia a Archeologies of 
the Future, defensar una cautelosa re- 
aproximació a unes utopies ja no tan 
utòpiques. 

Retrotopia no representa només el 
darrer llegat del seu autor, sinó que és 
un anàlisis que perfora la realitat, on les 
propostes del futur són incertes i dubita¬ 
tives. El color vermell de l’edició no és, en 
aquest cas, fruit de cap impuls atzarós. 


Bauman, Zygmunt (2017) Retrotopia. 
Barcelona: Arcàdia. Trad. Josep Sampere. 


CINEMA 


lúlia ist 

d'Elena Martin 



Paula Catalan Gasulla 


Entrades exhaurides en l'estrena 
dins el festival D’A, just després de 
recollir un premi al Festival de Cinema 
de Màlaga: doble èxit per al debut de 
la santsenca Elena Martin darrere les 
càmeres. La directora també protago¬ 
nitza la pel·lícula, després d’haver-se 
donat a conèixer amb la seva inter¬ 
pretació a l’aclamada Les amigues de 
l’Àgata (2015), la cinta que va sorprendre 
públic i crítica fa un parell d’anys revo¬ 
lucionant el panorama del nou cinema 
independent. 

Júlia ist (Júlia és, en alemany): frase en 
present i inacabada, com ho és la pròpia 
Júlia i també Berlin, destí on passarà 
el seu any d’Erasmus. La pel·lícula 
ens fa partícips de les vivències d’una 
estudiant d'arquitectura que es troba, 
per primer cop, sola davant les respon¬ 
sabilitats de la seva pròpia vida i havent 
d'enfrontar les dificultats que suposa 
el canvi de context i llengua. Lluny de 
la frivolitat amb la que normalment 
se l’associa, l’Erasmus serveix aquí de 
marc acotat per explicar el procés de 
transformació que experimentem en la 
maduresa. Es tracta però d’una experi¬ 
ència d'anada i tornada amb caducitat 
predefinida: sempre hi ha la fase de 
retorn on haurem de resituar-nos en 
un context i uns rols que creiem haver 
abandonat. Ens aboca, en definitiva, a 
mirar cap endins, preguntar-nos qui 
som i replantejar-nos el nostre encaix 
en el món. 


Passi amb debat posterior el 14/05/17 
Filmoteca de Catalunya 


MÚSICA 

FOAM 



Ruben Molina 


De grups que han marcat l’escena 
musical del barri com Sants Estació i 
Rage to Antonio Machine, neix FOAM, 
un projecte musical que va a cavall 
entre el metall més pesant i el hardcore 
visceral, buscant el contrast entre ritmes 
lents i durs amb d'altres de velocitat 
frenètica, el que aconsegueix uns canvis 
que irradien energia. 

El grup que pren el nom dels projectils 
dels Mossos d’Esquadra, va estrenar-se 
al Kaos de Sants de l’any passat durant 
les Festes Majors, i des de llavors han 
anat allargant el seu repertori de temes 
propis (i alguna versió dels Panchos). 
Com ja és comú en aquests estils les 
lletres tenen contingut polític, però 
per evitar semblar una octaveta usen 
diferents registres, des de la poesia a 
l’humor àcid, passant pel «macarrisme». 
Per dotar de caràcter a les lletres està el 
recent descobert cantautor Renato al 
Aparato, el qual a penjat un videoclip 
que serveix com a presentació d’un 
personatge grotesc i absurd al que li 
haurien de retirar el micro entre cançó i 
cançó. 

Abans de tancar aquesta etapa de 
concerts i centrar-se en gravar «alguna 
cosa mínimament digna per penjar a 
internet» tocaran plegats amb Meconio 
i Rabia Positiva el 13 de Maig pel 20 
aniversari de Can Vies l’espai que els a 
permès assajar i que els ha vist créixer. 


Concert 13/05/17 - 20 Aniversari Can Vies 
Pl. Màlaga (Bonet i Muixí /Josep Pons) 


VINYETA 


Menuda 
injustícia! 

per Agus Giralt 


Me/s/uda 

BOÜ51ÏCIA./ 

COL·LECTIUS DEL BARRI 


ACCIÓ LLIBERTÀRIA SANTS 
Adherida a la Federació Anar¬ 
quista de Catalunya (FAC) 
CSACan Vies 

Dimecres a les 19.3011 a Can Vies 

acciollibertariasants@riseup. 

net 

@AccLlibSants 
ARRAN SANTS 

Organització juvenil de l’esquer¬ 
ra independentista 
http://arran.cat/ 
sants@arran.cat 
@ArranSants 
c/Muntadas, 24 

ASSAIG DEL COL·LECTIU DE TE¬ 
ATRE LA CUENTISTA 
Col·lectiu de teatre 
Dijous de i6h a 2oh 
C/ Violant d'Hongria, 71 

ASSAIG CORAL EL CORCÓ D’ALPS 

Coral revolucionaria 
Dijous de 2i:3oh a 23I1 
corco.d.alps@gmail.com 
@CorCodAlps 
C/ Violant d'Hongria, 71 

ASSEMBLEA ATENEU LLIBERTA¬ 
RI DEL POBLE SEC 

Col·lectiu llibertari 

Divendres a les ígh 

https://ateneullibertaripoble- 

sec.wordpress.com/ 

ateneullibertaripoblesec@ 

gmail.com 

C/ Violant d’Hongria, 71 

ASSEMBLEA ESCOLA ARCÀDIA 

Centre educatiu autogestionari 

Divendres a les ígh 

http://ludus.org.es/ca/arcadia 

arcadiacanbatllo@gmail.com 

@EscolaArcadia 

C/ Violant d'Hongria, 71 

ASSEMBLEA FAMILIARS ATU¬ 
REM EL PARLAMENT 

Grup de suport dels familiars de 

persones detingudes a l’Aturem 

el Parlament 

Dimecres a les ígh 

@FParlament 

C/ Violant d'Hongria, 71 

ASSEMBLEA GROGA DE SANTS 

Assemblea de la comunitat edu¬ 
cativa -mestres, famílies i alum¬ 
nat- per defensar la qualitat de 
l’educació pública. 
assembleagrogasants@blogspot 
.com 

assembleagrogasants@gmail. 

com 

@AssGrogaSants 

ASSEMBLEA SALVEM LES PEN¬ 
SIONS 

Espai de defensa del sistema Pú¬ 
blic de pensions 
Dimecres de i8:3oh a 20:3oh 
https://salvemlespensions.wor- 
dpress.com/ 

salvemlespensions@gmail.com 
@Salvemlespensions 
C/ Olzinelles, 30 


BIBLIOTECA POPULAR JOSEP 
PONS 

Biblioteca de la xarxa de biblio¬ 
teques socials 

Matins: dilluns, dijous, diven¬ 
dres i dissabtes de íoh a i3h 
Tardes: dilluns, dimarts i dijous 
de i7h a 2oh i divendres de i8h 
a2ih. 

Tancat: dimarts matí i dimecres 
tot el dia 

https://bibliotecacanbatllo.wor- 

dpress.com/ 

biblioteca@canbatllo.org 
@bibliotecacanbatllo 
C/ Constitució, 19 
C/11 de juny de 2011 

BIBLIOTECA SOCIAL MATEO 
MORRAL 

Biblioteca de la xarxa de biblio¬ 
teques socials 
Dilluns de 17I1 a 20.3oh 
http://bmmorral.org/ 
lateneu@gmail.com 
C/Maria Victòria, 10 

CAN BATLLÓ 

Espai veïnal autogestionat 
Dilluns a dijous de íoh a i3h i de 
i8h a 2ih 

Divendres de íoh a 13I11 de i8h 
a22h 

Dissabtes de íoh a 2ih 

https://www.canbatllo.org/ 

@CanBatllo 

C/ Constitució, 19 

C/11 de juny de 2011 

CASAL INDEPENDENTISTA DE 
SANTS 

De dilluns a divendres de i8h a 
23I1 

https://cis-jaumecompte.cat 
@cis.jaumecompte 
c/Muntadas, 24 

CASTELLERS DE SANTS 

Assajos dimarts i divendres. 
borinots@borintos.cat 
Local d’assaig: Escola Jaume I. 

C/ Comtes de Bell-lloc, 86 

CENTRE DE DOCUMENTACIÓ 
DELS MOVIMENTS SOCIALS 
Arxiu de documentació dels mo¬ 
viments socials 
Dilluns, dimarts i dijous de 
I7h-i9h 

http://arxiu.laciutatinvisible. 

coop/ 

arxiudelaciutat@gmail.com 
C/ Constitució, 19 
C/11 de juny de 2011 

CENTRE SOCIAL DE SANTS 
Associació de veïns I veïnes de 
Sants 

Dilluns a divendres de íoh a i3h i 
de i8h a 2ih 

http://www.centresocialde- 

sants.org/ 

csocialsants@gmail.com 
C/ Olzinelles, 30 


COLLA BASTONERA INFANTIL 
Grup de cultura popular per in¬ 
fants 

Divendres de i8:3oh a 19:3011 
Cada 15 dies 
C/ Olzinelles, 30 

COLLA BASTONERA 

Grup de cultura popular 

https://collabastonerasants. 

wordpress.com 

collabastonerasants@gmail. 

com 

c/Muntadas, 24 

COL·LECTIU ETCÈTERA 

Grup de debat I revista 
Dimecres de ígh a 2ih 
http://www.sindominio.net/ 
etcetera/ 

etcetera@sindominio.net 
C/ Violant d'Hongria, 71 

COOPERATIVA DE CONSUM 
PANXACONTENTA 
Grup de consum crític 
Dijous de ígh a 22h 
https://panxacontenta.wor- 
dpress.com/ 

C/ Violant d’Hongria, 71 

CSACAN VIES 

Centre Social Autogestionat 
Assembea dimecres a les ígh 
Kfeta dimarts i dijous de i8h a 
22h 

https://canvies.barrisants.org 
canvies@gmail.com 
@SomCanVies 
C/ Jocs Florals, 40-42 

ENDAVANT SANTS 

Organització Socialista d’Allibe¬ 
rament Nacional 
http://www.endavant.org/ 
@EndavantSants 

ESPAI ARTS 

Col·lectiu d'artistes 
Dijous de iO:3oh a 13I1 
@ArtsCanBatlló 
C/ Constitució, 19 
C/11 de juny de 2011 

ESPAI COMUNITARI DE FORMA¬ 
CIÓ PERMANENT 
Projecte d’educació de persones 
adultes. En construcció col·lec¬ 
tiva. 

espaicomunitariformacioper- 

manent.wordpress.com 

espaicofope@gmail.com 

@aprendreXviure 

ESPAI OBERT 

Centre Social Autogestionat 
Dilluns a divendres de i8h a 2ih 
http://espaiobert.org/ 
@SantsEspaiObert 
C/ Violant d'Hongria, 71 

FUSTERIA COL·LECTIVA 

Taller de fusteria comunitària 
Taller obert: dilluns de íoh a i3h 
idei6haigh 

Taller comunitari: dimarts de 
íoh a i3h i de i6h a ígh 
C/ Constitució, 19 
C/11 de juny de 2011 


GRUP D’HABITATGE DE SANTS 
Col·lectiu pel suport mutú da¬ 
vant les problemàtiques d’habi¬ 
tatge 

https://www.facebook.com/ 

GrupHabitatgeSants 

HORTET DE LA FARGA DE SANTS 
Noguera Pallaresa 27, persiana 
metàl·lica 

hortetdelafarga@gmail.com 
Estiu: diumenges a la tarda 
Hivern: diumenges al matí 

JÓVENS DE LES TERRES DE 
L’EBRE 

Col·lectiu per la defensa del ter¬ 
ritori 

Dijous a les 2oh 

http://jovensebre.blogspot.com. 

es 

@Jovens_Ebre 
C/ Jocs Florals, 40-42 

LA BURXA 

Periòdic de comunicació popular 
Primer dimarts de mes ales 2ih 
laburxa@gmail.com 
@laBurxa 

LA GUERXA 

Espai de salut 
Dilluns a les 2oh 
@LaGuerxa 

espaisalutcanvies@gmail.com 

LA NAU 
Espai familiar 

Actualment tancat per obres 

d’acondicionament pel fred 

lanauespaifamiliar@gmail.com 

@La_Nau 

C/ Constitució, 19 

C/11 de juny de 2011 

LAPAH 

Plataforma d’afectats per la hi¬ 
poteca 

Acollida i Assessorament 
col·lectiu: dilluns i8h 
Emplenar fitxes: per confirmar 
Assemblea de PAH Barcelona 
dimarts i8h 

(atenció a estudiants: dilluns a 
les 17:00 al local) 
c/ Leiva, 44 

MALABARISTES INEXTREMIS 

Taller de malabars 
Dimecres de i8h a 20:4511 
Can Batlló 
C/ Constitució, 19 
C/11 de juny de 2011 

NEGRES TEMPESTES 

Col·lectiu llibertari per l’allibera¬ 
ment dels pobles 
http://negrestempestes.cat 
negrestempestes@gmail.com 

PUNT D’INFORMACIÓ LABORAL 

Assessorament laboral 
Dilluns de 18:3 oh a 2ih 
COS Barcelonès 
C/ Muntadas, 24, baixos 


ROCÒDROM 

Obert dilluns dimecres i diven¬ 
dres de i8h a 2ih 

Neteja col·lectiva dimarts de i8h 
a2ih 

Dones escaladores dimecres de 
íoh a 13I1 
C/ Constitució, 19 
C/11 de juny de 2011 

SANTS. TV 

Televisió comunitària de Sants 

http://sants.tv 

contacte@sants.tv 

TALLER COL·LECTIU D’INFRAES- 
TRUCTURES 

Taller d’infraestructures col·lec¬ 
tiu 

Dimecres de íoh a i3h i dissabte 
de íoh a 14I1 
C/ Constitució, 19 
C/11 de juny de 2011 

TALLER OBERT DE MOBILITAT 
Espai d’autoreparació de vehi¬ 
cles 

Dimecres i dijous de 17I1 a 2oh 
Divendres ioh-i3h 
C/ Constitució, 19 
C/11 de juny de 2011 

UNIVERSITAT LLIURE A SANTS 

http://sants.unilliure.cat 

unilliure@gmail.com 


Si trobes afaitar el teu 
col·lectiu et pots posaren 
contacte amb nosaltres a: 
laburxa@gmail.com 

Col·lectiu de l'Hortet de La Farga 
http://hortetdelafarga.blogspot.com.es/ 



Pancarta reivindicativa a l'Hortet de La Farga COL·LECTIU DE L'HORTET DE LA FARGA 


En els darrers anys, petits espais verds reconquereixen 
els barris: alguns són cedits per l'Ajuntament i d'al¬ 
tres són okupats per veïns i veïnes. En total, la Xarxa 
d'Horts Comunitaris de Barcelona contempla uns 
quaranta horts i, sovint, les persones que hi participen, 
tenen problemàtiques i motivacions diferents. 

Parlem amb el col·lectiu que dóna vida a 
’Hortet de la Farga, un espai comunitari ame¬ 
naçat per l'especulació immobiliària. 


Redacció Burxa 


Ouè és l'Hortet per a vosaltres? 

Per a nosaltres és un oasi de 
tranquil·litat i convivència; una 
manera de gaudir de l'espai pú¬ 
blic, d'aprendre, de compartir, de 
somiar; un espai de trobada veï¬ 
nal que, a més, ens permet con¬ 
nectar amb el camp vivint a la 
ciutat. 

L'Hortet és petit i no permet ali¬ 
mentar el barri: més que un es¬ 
pai de producció és un espai de 
socialització, un espai comunita¬ 
ri on ens podem relacionar amb 
el veïnat i compartir coneixe¬ 
ments, una manera directa d'es¬ 
tablir amistat i fer que els veïns 
i veïnes no siguem només gent 
que viu a prop, sinó que, a més, 
siguem amics. 

I trobem que és una convivència 
diferent, perquè estàs en contac¬ 
te amb la natura. Normalment, 
anem de pressa, no ens salu¬ 
dem... I aquí és quasi obligatori 
saludar-se, parlar de les plantes... 
I hem conegut gent meravello¬ 
sa, com el Dídac. A més, és una 
manera de donar vida als espais 
de forma participativa i en un 
espai comunitari, perquè la pri¬ 
mera lluita és que sigui públic i 
públic vol dir «obert a». I és molt 
més que una plaça perquè és un 
espai que construïm entre tots i 
totes cada dia. 

Com va començar i evolucionar 
el projecte de l'Hortet? 

L'Hortet és ja una part del barri: 
fa 35 anys que el veïnat està aquí 
preparant els guarniments del 
carrer per la festa major. Al mar¬ 


xar, l'amo ens va donar la clau i, 
durant aquests 35 anys, la comis¬ 
sió ha anat netejant, estassant... 
L'edifici va estar okupat al 2007 i, 
quan ho van desallotjar és quan 
van vandalitzar tots els edificis i 
van tirar tot el que hi havia a dins 
aquí fora, i ho van deixar tot es¬ 
campat. I van començar a venir 
rates... A partir del 2009 és quan 
els veïns i veïnes parlem amb la 
comissió: «Què tal si ho enjar- 
dinem?», «Doncs, endavant!». 
Ara, a més del magatzem i taller 
de la comissió de festes, hi ha un 
espai verd que gestionem de ma¬ 
nera comunitària. 
Paral·lelament a l'activitat ve¬ 
ïnal —i per una execució hipo¬ 
tecària—, l'edifici i el terreny de 
l'Hortet se l'ha quedat Building 
Center de La Caixa. Al maig de 
2015 va venir un enginyer de La 
Caixa i va dir: «Ep, d’aquí a una 
setmana fora!». Curiosament, 
amb una telefonada, el govern 
anterior va paralitzar el desallot¬ 
jament... A l'estiu de 2015 vam 
començar a recollir signatures i 
al setembre vam portar el cas de 
l'Hortet al plenari del districte, 
on totes les forces polítiques van 
acordar que aquest tros havia de 
ser públic i per les entitats veï¬ 
nals. 

De quina manera s'està duent a 
terme aquest compromís? 

Al març de 2016, Patrimoni de 
l'Ajuntament ens va dir que ha¬ 
via negociat amb Building Cen¬ 
ter i que havíem de signar con¬ 
forme que, quan Building Center 
vengués, ens en aniríem els ve¬ 
ïns i veïnes i que, l'Ajuntament 
mostraria al comprador el seu in¬ 
terès en comprar-li els baixos i el 


terreny de l'Hortet. Al saber ai¬ 
xò, vam buscar entre el mateix 
veïnat: i aquí hi ha Sostre Cívic, 
una cooperativa d'habitatge 
en cessió d'ús. I, seguint les in¬ 
dicacions de Patrimoni, vàrem 
iniciar negociacions amb La 
Caixa. Fins i tot vam poder bai¬ 
xar el preu significativament, 
per sota de preu de mercat. I, 
aleshores, vam instar a l'Ajun¬ 
tament perquè complís la part 
a la que s'havien compromès. 
I va començar el «quatre són 
llargues, tres són curtes, ara sí, 
ara no, ara potser, ara ho hem 
d'estudiar». I anaven passant 
les setmanes i els mesos fins 
que Building Center va trobar 
un nou comprador. 

Building Center ha venut l'Hor¬ 
tet per 530.000 euros, 80.000 
més del que havíem quedat 
amb Sostre Cívic. I ara només 
podem esperar que l'Ajunta¬ 
ment exerceixi el dret de tan- 
teig i retracte, al ser una finca 
i solar que la tenen ells fruit 
d'una execució immobiliària. 
Per llei, hi ha aquesta possibili¬ 
tat i ho estan estudiant... 

Tant la comissió de festes com 
el veïnat que participa de l'Hor¬ 
tet i Sostre Cívic, estem molt 
enfadats perquè no s'ha fet tota 
la pressió per part de l'Ajunta¬ 
ment, millor dit, no s'ha fet cap 
pressió perquè això sigui un 
espai comunitari. S'ha de tenir 
coratge i si, al programa de Bar¬ 
celona En Comú, l'actual Ajun¬ 
tament està pels espais comu¬ 
nitaris, està per l'economia 
social i solidària, altres econo¬ 
mies, etc., ha de tenir coratge i 
tirar-ho endavant i amb trans¬ 
parència. És cosa de voluntat 
política: igual que a Can Batlló 
s'han cedit solars públics a La 
Borda, la cooperativa d'habi¬ 
tatge, i s'ha donat suport eco¬ 
nòmic i mitjans al projecte del 
Bloc 11 a Can Batlló, per què no 
a l'Horta Alliberada 0 a l'Hor¬ 
tet de la Farga? En fi, voluntat i 
coratge! 


Ouins escenaris es 
plantegen? 

A l'Hortet no s’hi pot construir 
però si el projecte aquest coo¬ 
peratiu d'habitatge, del local 
per a la comissió de festes i de 
l'hort comunitari no surt en¬ 
davant, això es convertirà en 
pisos turístics, o hotel 0 el que 
sigui. Tot fa pensar que això és 
ideal per ressort turístic. Així 
com hi ha els pisos «ideal pare- 
ja» de 30 metres quadrats, aquí 
és ideal «ressort turístic». Ha 
vingut molta gent a preguntar, 
molestant als veïns i a les veï¬ 
nes perquè volien que els obrís- 
sim l'espai per mirar... Sembla 
ser que la màfia immobiliària 
torna a Sants... 

Sabem que ho volen tirar a ter¬ 
ra, fer edifici nou, pàrquing a 
sota i piscina aquí dalt. Això ho 
hem vist als plànols: és com ho 
ven La Caixa. Ouan vàrem inici¬ 
ar negociacions, el primer que 
van fer va ser ensenyar-nos els 
plànols i dir-nos: «Això costa 
850.000 euros perquè aquí hi 
pot construir vostè tres 0 qua¬ 
tre habitatges, restaurant, pis¬ 
cina, pàrquing... ». Sostre Cívic 
rehabilitaria les dues casetes, 
no les tiraria. I, a més de l'ha¬ 
bitatge cooperatiu, la comissió 
de festes i l'hortet comunitari 
podria continuar la seva activi¬ 
tat, i potser s'afegiria també la 
cooperativa de l'Economat so¬ 
cial. I això seria innovador per¬ 
què seria el primer cop que es 
transforma una propietat pri¬ 
vada especulativa en propietat 
cooperativa i espai públic. 
Mentre esperem que l'Ajun¬ 
tament es pronunciï, seguim 
en lluita: a més de recollir sig¬ 
natures a mà, ens han ajudat 
a crear un formulari d'adhesió 
per al nostre manifest. En total 
tenim quasi 3.000 signatures, 
entre elles, la Federació d'As¬ 
sociacions de Carrer de les fes¬ 
tes. Hem fet pressió als mitjans 
(BTV, Sants3Ràdio, La Directa, 
La Burxa...), perquè es conegui 
la situació. A més, també hem 
reactivat el blog, que per man¬ 
ca de temps, teníem una mica 
abandonat. I ja veurem fins a 
on hem d'arribar... 


★ COLUMNA VIOLETA 

l'ús inclusiu 
del llenguatge 


Sara Medina Peris 


«Això no és el que importa». «Au 
va, però si "home" és un genèric». 
«Economia del llenguatge, si us 
plau!». Sovint escoltem frases si¬ 
milars quan l'ús del llenguatge 
inclusiu es posa sobre la taula. Si 
bé és cert que aplicar-lo pot re¬ 
sultar incòmode -per allò d’estar 
arrelats a la tradició i per la falta 
de costum- seria interessant re¬ 
flexionar sobre quina és la im¬ 
portància d'utilitzar-lo. 

La paraula «homes», o la parau¬ 
la «tots», o la paraula «nens», per 
molt que alguns s'hi escarrassin, 
no inclou el gènere femení (si és 
que només n'hi ha dos de gène¬ 
res). Per què? Perquè avui encara 
creiem que un home és un home 
i una dona és un dona. Així de 
senzill. I si no, només cal que ens 
fixem en que tot el nostre entorn 
ens recorda contínuament les 
diferències existents. Per ells: la 
barberia, els pantalons, el raona¬ 
ment lògic, l'espai públic, l'acció, 
la virilitat, la força, l'esdevenir 
subjecte o la gilette blava. Per 
elles: la perruqueria, la faldil¬ 
la, l'espai privat, la passivitat, la 
part emocional, la bellesa, la pro¬ 
tecció, l'esdevenir objecte o la gi¬ 
lette rosa. I, en aquesta línia, po¬ 
dríem continuar amb una llarga 
llista de diferències (culturals) 
que fan referència tant a l'espai 
físic, com a l'espai simbòlic. 

Què bonic seria si esdevingués- 
sim simples «persones» amb in¬ 
dependència dels genitals amb 
els que naixem, oi? Malaura¬ 
dament la realitat encara no és 
aquesta, i cal tenir present que, 
com a éssers humans, construïm 
el nostre pensament a través 
d'una sèrie de categories con¬ 
ceptuals o esquemes de percep¬ 
ció que ens serveixen per estruc¬ 
turar el món. En aquest sentit, 
existeix una estreta relació ent¬ 
re el llenguatge i el propi pen¬ 
sament i és d'allò més rellevant 
prestar-hi atenció ja que el que 
no es nombra, no existeix. 

Si aquestes categories 0 percep¬ 
cions amb les que estructurem 
el món vénen, per tant, definides 
pel propi llenguatge, és aquest 
mateix el que construeix la re¬ 
alitat. Així, utilitzar-lo de forma 
inclusiva ens aproparà a una re¬ 
alitat inclusiva i utilitzar-lo de 
forma sexista ens aproparà a 
una realitat sexista. 

Tal i com diu Chomsky, el llen¬ 
guatge ens permet expressar in¬ 
finitat d'idees, d'informacions i 
d'emocions i, en conseqüència, 
és una construcció social que no 
ha de parar d'evolucionar. La so¬ 
cietat en va marcant les pautes 
i els usos: utilitzem-lo de forma 
inclusiva per construir una so¬ 
cietat igualitària! 
















